Etter å ha arbeidet åtte år i det svenske broderiselskapet Nordisk Industri, startet Gunnar Pedersen (1890-1962) sin egen bedrift for salg av broderimønster og -utstyr i 1915. Han solgte broderimønstre, og spesielt påtegnede broderi, til både spesialbutikker, samvirkelag og landhandlere. Utover 1950-tallet ble samarbeidet med ukepressen mer omfattende, med produksjon av mønster- og garnpakker. Bedriften leverte da mønster til både og og senere også og Man produserte også utstillingsmodeller til brodeributikkene i et samarbeid med flere hundre frilansere rundt om Norge, og senere også i utlandet. miniatyr|Brodert duk i klostersøm på stramei. I 1962 tok sønnen Gunnar Christian Pedersen (1930-2019) over bedriften, og det ble satset mer på eksport. Bedriftslokalene i Prinsens gate 7 ble da for trange, og design- og plansjeavdelingen ble flyttet til toppetasjen i Sjøfartsbygningen i Kongens gate. I 1968 flyttet hele bedriften til Østerdalsgata 1, der rundt ti firmaer gikk sammen om å kjøpe de tidligere lokalene til Sætre Kjeksfabrikk. På denne tiden hadde firmaet på det meste 75 ansatte.